पराशरस्मृतिः/चतुर्थोध्यायः
<table>		
<table>		
		
<td><p>		
	अतिमानादतिक्रोधात्स्नेहाद्वा यदि वा भयात् ।उद्बध्नीयात्स्त्री पुमान्वा गतिरेषा विधीयते    ।। ४.१  ।।	</p>
<td><p>		
	पूयशोणितसंपूर्णे त्वन्धे तमसि मज्जति   ।षष्ठीर्वर्षसहस्राणि नरकं प्रतिपद्यते    ।। ४.२  ।।	</p>
<td><p>		
	नाशौचं नोदकं नाग्निं नाश्रुपातं च कारयेत् ।वोढारोऽग्निप्रदातारः पाशच्छेदकरास्तथा    ।। ४.३  ।।	</p>
<td><p>		
	तप्तकृच्छ्रेण शुध्यन्तीत्येवं आह प्रजापतिः   ।गोभिर्हतं तथोद्बद्धं ब्राह्मणेन तु घातितं    ।। ४.४  ।।	</p>
<td><p>		
	संस्पृशन्ति तु ये विप्रा वोढारश्चाग्निदाश्च ये   ।अन्ये ये वानुगन्तारः पाशच्छेदकराश्च ये   ।। ४.५  ।।	</p>
<td><p>		
	तप्तकृच्छ्रेण शुद्धास्ते कुर्युर्ब्राह्मणभोजनम्  ।अनडुत्सहितां गां च दद्युर्विप्राय दक्षिणाम्  ।। ४.६  ।।	</p>
<td><p>		
	त्र्यहं उष्णं पिबेद्वारि त्र्यहं उष्णं पयः पिबेत् ।त्र्यहं उष्णं पिबेत्सर्पिर्वायुभक्षो दिनत्रयं    ।। ४.७  ।।	</p>
<td><p>		
	षट्पलं तु पिबेदम्भस्त्रिपलं तु पयः पिबेत् ।पलं एकं पिबेत्सर्पिस्तप्तकृच्छ्रं विधीयते   ।। ४.८  ।।	</p>
<td><p>		
	यो वै समाचरेद्विप्रः पतितादिष्वकामतः   ।पञ्चाहं वा दशाहं वा द्वादशाहं अथापि वा    ।। ४.९  ।।	</p>
<td><p>		
	मासार्धं मासं एकं वा मासद्वयं अथापि वा   ।अब्दार्धं अब्दं एकं वा तदूर्ध्वं चैव तत्समः   ।। ४.१०  ।।	</p>
<td><p>		
	त्रिरात्रं प्रथमे पक्षे द्वितीये कृच्छ्रं आचरेत् ।तृतीये चैव पक्षे तु कृच्छ्रं सांतपनं चरेत्   ।। ४.११  ।।	</p>
<td><p>		
	चतुर्थे दशरात्रं स्यात्पराकः पञ्चमे मतः   ।कुर्याच्चान्द्रायणं षष्ठे सप्तमे त्वैन्दवद्वयम्  ।। ४.१२  ।।	</p>
<td><p>		
	शुद्ध्यर्थं अष्टमे चैव षण् मासान्कृच्छ्रं आचरेत् ।पक्षसंख्याप्रमाणेन सुवर्णान्यपि दक्षिणा    ।। ४.१३  ।।	</p>
<td><p>		
	ऋतुस्नाता तु या नारी भर्तारं नोपसर्पति   ।सा मृता नरकं याति विधवा च पुनः पुनः    ।। ४.१४  ।।	</p>
<td><p>		
	ऋतुस्नातां तु यो भार्यां संनिधौ नोपगच्छति   ।घोरायां भ्रूणहत्यायां युज्यते नात्र संशयः   ।। ४.१५  ।।	</p>
<td><p>		
	दरिद्रं व्याधितं मूर्खं भर्तारं यावमन्यते   ।सा शुनी जायते मृत्वा सूकरी च पुनः पुनः   ।। ४.१६  ।।	</p>
<td><p>		
	पत्यौ जीवति या नारी उपोष्य व्रतं आचरेत् ।आयुष्यं हरते भर्तुः सा नारी नरकं व्रजेत् ।। ४.१७  ।।	</p>
<td><p>		
	अपृष्ट्वा चैव भर्तारं या नारी कुरुते व्रतम्  ।सर्वं तद्राक्षसान्गच्छेदित्येवं मनुरब्रवीत्   ।। ४.१८  ।।	</p>
<td><p>		
	बान्धवानां सजातीनां दुर्वृत्तं कुरुते तु या   ।गर्भपातं च या कुर्यान्न तां संभाषयेत्क्वचित् ।। ४.१९  ।।	</p>
<td><p>		
	यत्पापं ब्रह्महत्यायां द्विगुणं गर्भपातने   ।प्रायश्चित्तं न तस्याः स्यात्तस्यास्त्यागो विधीयते   ।। ४.२०  ।।	</p>
<td><p>		
	न कार्यं आवसथ्येन नाग्निहोत्रेण वा पुनः   ।स भवेत्कर्मचाण्डालो यस्तु धर्मपराङ्मुखः   ।। ४.२१  ।।	</p>
<td><p>		
	ओघवाताहृतं बीजं यस्य क्षेत्रे प्ररोहति   ।स क्षेत्री लभते बीजं न बीजी भागं अर्हति    ।। ४.२२  ।।	</p>
<td><p>		
	तद्वत्परस्त्रियाः पुत्रौ द्वौ स्मृतौ कुण्डगोलकौ   ।पत्यौ जीवति कुण्डः स्यात्मृते भर्तरि गोलकः   ।। ४.२३  ।।	</p>
<td><p>		
	औरसः क्षेत्रजश्चैव दत्तः कृत्रिमकः सुतः   ।दद्यान्माता पिता वापि स पुत्रो दत्तको भवेत्   ।। ४.२४  ।।	</p>
<td><p>		
	परिवित्तिः परिवेत्ता यया च परिविद्यते   ।सर्वे ते नरकं यान्ति दातृयाजकपञ्चमाः   ।। ४.२५  ।।	</p>
<td><p>		
	द्वौ कृच्छ्रौ परिवित्तेस्तु कन्यायाः कृच्छ्र एव च   ।कृच्छ्रातिकृच्छ्रौ दातुस्तु होता चान्द्रायणं चरेत् ।। ४.२६  ।।	</p>
<td><p>		
	कुब्जवामनषण्ढेषु गद्गदेषु जडेषु च   ।जात्यन्धे बधिरे मूके न दोषः परिवेदने    ।। ४.२७  ।।	</p>
<td><p>		
	पितृव्यपुत्रः सापत्नः परनारीसुतस्तथा   ।दाराग्निहोत्रसम्योगे न दोषः परिवेदने    ।। ४.२८  ।।	</p>
<td><p>		
	ज्येष्ठो भ्राता यदा तिष्ठेदाधानं नैव कारयेत् ।अनुज्ञातस्तु कुर्वीत शङ्खस्य वचनं यथा   ।। ४.२९  ।।	</p>
<td><p>		
	नष्टे मृते प्रव्रजिते क्लीबे च पतिते पतौ   ।पञ्चस्वापत्सु नारीणां पतिरन्यो विधीयते    ।। ४.३०  ।।	</p>
<td><p>		
	मृते भर्तरि या नारी ब्रह्मचर्यव्रते स्थिता   ।सा मृता लभते स्वर्गं यथा ते ब्रह्मचारिणः   ।। ४.३१  ।।	</p>
<td><p>		
	तिस्रः कोट्योऽर्धकोटी च यानि रोमाणि मानुषे   ।तावत्कालं वसेत्स्वर्गे भर्तारं यानुगच्छति    ।। ४.३२  ।।	</p>
<td><p>		
	व्यालग्राही यथा व्यालं बलादुद्धरते बिलात् ।एवं स्त्री पतिं उद्धृत्य तेनैव सह मोदते    ।। ४.३३  ।।	</p>
</table>